Jnr. Kategese 22 Januarie 2017 Visvang vir Jesus! Matteus 4: PDF
Download "Jnr. Kategese 22 Januarie 2017 Visvang vir Jesus! Matteus 4: 12-23"
1 Benodighede: Visse op karton afgerol en uitgeknip Skuifspelde Stok met tou en magneet Jnr. Kategese 22 Januarie 2017 Visvang vir Jesus! Matteus 4: Wenke: Lees die VERLOOP hier onder deur en maak seker dat jy vertroud is met die inhoud van die les. Tydens die aktiwiteit kan daar n vasvra gehou word oor die inhoud van vandag se les. Indien n kind reg antwoord, kan hy/sy vorentoe kom en n vissie vang. Verloop: 1. Maak jouself vertroud met die agtergrond van die teks en verduidelik dit kortliks vir die kinders. 2. Lees die teks vir die kinders uit n kindervriendelike Bybel. 3. Lig vir die kinders die 3 belangrike punte van die teks uit. 4. Bied die Les met entoesiasme aan sodat die kinders kontak kan maak met die teks. (Alhoewel die aktiwiteit direk onder die les ingesit is, sal dit meer effektief wees om die aktiwiteit na die Gebed met die kinders te doen.) 5. Gee n geleentheid vir die kinders om te gesels oor die emosies wat hulle deur die les ervaar het. 6. Gee n geleentheid vir hulle om oor die verhoudings in hulle lewe te gesels. 7. Gee vir elke kind nou die geleentheid om vir die groep hul beste en slegste ervaring van die week te vertel. (Gebruik hierdie afdeling vir gebedsversoeke) 8. Lees die kernfrase vir die kinders en vra hulle om jou te help om handgebare te identifiseer om die frase uit te beeld. Herhaal dit n paar keer sodat die kinders dit goed ken. 9. Sê vir die kinders waarvoor julle vandag moet bid. Gebruik eie inisiatief om die kinders te kry om saam te bid, of jy kan self vir die tema bid. Onthou om vir die gebedsversoeke wat by punt 7 uitgekom het ook te bid. 10. Gebruik die res van die tyd wat tot jou beskikking is om deur middel van die aktiwiteit hersiening te doen. Agtergrond: Dit is lank terug reeds voorspel waar Jesus mense sou bedien en leer. Jesus roep gewone mense om Sy volgelinge te wees. Jesus het mense van God vertel en hulle geleer hoe om te lewe asook om siekes gesond te maak. Koning Herodes het vir Johannes die Doper laat vang en hy het Johannes in die tronk toegesluit. Toe Jesus dit hoor, het Hy na die provinsie Galilea gegaan. Jesus het weggegaan van die stad Nasaret waar Hy eers gewoon het. Hy het gaan woon in die stad Kapernaum, by die See van Galilea. Kapernaum was in die deel van die land waar die stamme Sebulon en Naftali voorheen gewoon het. Dit het gebeur sodat dit waar kan word wat die profeet Jesaja gesê het: Land van Sebulon en Naftali, langs die pad na die See van Galilea,
2 naby die Jordaan - rivier, Galilea, land van mense wat nie Jode is nie. Julle is die volk wat in die donker lewe, maar julle het n groot lig gesien. Julle wat woon in die skaduwee van die dood, julle het gesien dit word lig. Van toe af het Jesus begin preek en gesê: Julle moet nou begin lewe soos God wil hê, want God wat in die hemel is, is Koning oor almal, en van nou af sal almal dit weet. Jesus het langs die See van Galilea geloop. Hy sien toe twee broers, Simon en Andreas. Simon se ander naam was Petrus. Hulle was vissermanne en hulle het hulle visnet in die see gegooi. Jesus sê toe vir hulle: Kom hier, kom saam met My, Ek sal julle lewens verander: Julle sal nog vissermanne wees, maar julle sal nie meer visse vang nie, julle sal mense bymekaarmaak vir God. Simon en Andreas het dadelik hulle visnette gelos en hulle het saam met Jesus gegaan. Jesus het verder gegaan en toe sien Hy twee ander broers, Jakobus en Johannes. Hulle was die seuns van Sebedeus. Hulle was in die boot saam met hulle pa en hulle was besig om hulle visnette reg te maak. Jesus het hulle geroep om saam met Hom te kom. Hulle het dadelik die boot en hulle pa daar gelos en hulle het saam met Jesus gegaan. Jesus het deur die hele provinsie Galilea gegaan. Hy het vir die mense geleer in die sinagoges en vir hulle vertel van die goeie boodskap dat God Koning is oor almal. Hy het ook al die mense gesond gemaak wat siek was. Dit lyk of hierdie teks die volgende vir ons sê: Jesus roep gewone mense om Hom te volg. Hierdeur verander hy hulle lewens, maar ook almal met wie Hy in aanraking gekom het se lewens. Ken - mekaar - speletjie: Laat die kinders twee - twee na mekaar draai. Indien dit moontlik is moet jy as leier ook saam met n kind sit. Julle moet vir mekaar sê wat is jou naam en wat is jou gunsteling kos om te eet. As julle dit klaar gedoen het moet julle mekaar aan die groep voorstel deur te sê: Dit is Mandie en haar gunsteling kos is pizza. Daarna is dit die ander een se beurt. Hou aan totdat almal in die groep n kans gehad het. Skryf nou elke kind in die groep se naam op n stukkie papier en gooi dit in n sak. Elke kind kry dan n beurt om n naam te trek. Die eerste kind wat kan onthou wat daardie betrokke kind se gunsteling kos was kan n klein lekkertjie kry. Op grond van vanoggend se tema en die bogenoemde 3 punte: Vandag hoor ons hoe Jesus mense gekies het om Sy dissipels te word. In laasweek se teks het ons gehoor dat die mense Hom Rabbi genoem het. n Rabbi was iemand wat ander van die Bybel geleer het. In Jesus se tyd het hulle die mense van die Ou Testament geleer. Iemand wat n Rabbi was, was baie belangrik en baie mense wou graag n dissipel wees van n Rabbi en alles leer wat hy weet. Dit is egter net die slimste mense wat dissipels geraak het. Toe Jesus deur Galilea geloop het, het hy nie die slimste mense gaan soek om Hom te volg nie, nee, Hy het gewone mense, soos vissermanne gekies om Hom te volg. Kom ons gaan op die volgende verbeeldingsreis en dink onsself in hoe dit sou voel om deur Jesus geroep te word (vra vir die kinders om hulle oë toe te maak en indien dit moontlik is kan n cd met brander geluide gespeel word):
3 Verbeel jou dat jy besig is om op die strand te staan. Jy is kaalvoet en jou voete is nat in die sand. Elke nou en dan spoel die water oor jou voete. Jy is besig om die net uit die boot te haal. Dit ruik soos die see, maar die boot self ruik soos vis. Jou hande is seer en vol blase van heeldag al met die visnet werk en jy kry warm. Die son is warm vandag en jy was heeldag op die boot om vis te vang. Dis belangrik dat jy genoeg vis vang om te verkoop want jou familie het die geld nodig. Skielik staan daar n man langs jou en sê vir jou: Kom hier, kom saam met My, Ek sal julle lewens verander: Julle sal nog vissermanne wees, maar julle sal nie meer visse vang nie, julle sal mense bymekaarmaak vir God. Jy besef dat hierdie man n Rabbi is en jy kan nie glo dat Hy vir jóú vra om Hom te volg nie. Jy is net iemand wat visse vang, nie die slimste een in jou klas nie. Jy besluit om jou visnet en jou boot net daar te los en hierdie man te volg omdat dit so n spesiale voorreg is dat Hy jou gekies het. Later besef jy dat dit Jesus is wat vir JOU gevra het om n dissipel van Hom te wees. Die kinders kan nou weer hulle oë oopmaak. Doen die aktiwiteit na afloop van die Gebed Magneet vis - speletjie Kopieer vooraf die voorbeeld van die visse op kleur karton en knip dit uit. Skryf punte (tussen 100 en n 1000) agterop elke vis. Sit n skuifspeld (waarop die magneet sal werk) op elke vissie. Maak n tou aan n stokkie vas. Maak nou n magneet aan die onderpunt van die tou vas. Plaas die visse met die punte na onder op die vloer. Deel die kinders in 2 groepe (seuns teen meisies is altyd n goeie idee) en laat een kind op n slag van elke groep vorentoe kom om n vis te vang deur die magneet op die skuifspeld te laat val. Die kind moet die vis optel en dan kyk hoeveel punte hy/sy vir sy span gekry het. Laat die kinders n entjie van die visse af staan sodat dit nie te maklik is nie. Die groep wat aan die einde van die speletjie die meeste punte het, wen. Hier (Emosiewiel): Deel vir elke kind sy/haar handpennetjie uit. Vra vir die kinders hoe die storie hulle laat voel het. Gee vir die kinders kans om hulle handpennetjie op die emosie te plaas wat hulle gevoel het. Wanneer almal klaar is kan elke kind verduidelik hoekom hy/sy die spesifieke emosie gekies het. Nou (Verhoudingswiel): Wys na die verhoudingsplakkaat. Verduidelik die 4 verhoudings as volg: Vra vir die kinders watter hand hulle gaan vat soos wat jy vir hulle die verhoudings verduidelik: 1. Wys na die verhouding met God en lees die volgende: God roep elkeen van ons om Hom te volg. 2. Wys na die verhouding met die omgewing en lees die volgende: Ons kan op enige plek vir mense van God vertel. 3. Wys na die verhouding met jouself en lees die volgende: Ons het elkeen n spesiale gawe wat ons kan gebruik om God te dien. 4. Wys na die verhouding met ander mense en lees die volgende: Ons kan saam met ander mense dissipels van Jesus wees. Nadat elkeen sy handpennetjie vasgesteek het by n verhouding, vra waarom hulle die spesifieke verhouding gekies het.
4 Voor: Vra vir die kinders (onthou elkeen moet antwoord) wat was die beste en slegste ding wat met hulle gebeur het die week wat verby is. Verder: Leer die onderstaande sin vir die kinders deur middel van handgebare: Jesus kies my om Hom te volg. Gebed: Bid dat ons elke dag soos dissipels van Jesus sal lewe. Amen.
Het jy al jou kruis opgeneem Die Besluit
Het jy al jou kruis opgeneem Die Besluit Het jy al jou kruis opgeneem Die Besluit Hoe kan ek my kruis opneem 1. Deur te doen wat die Woord my beveel, deur myself te verloen. # Verloen Tot n oortuiging
Wie mag dissipels wees? Matteus 4:12-5:12
Wie mag dissipels wees? Matteus 4:12-5:12 Inleiding Welkom by die nuwe Trinitas! Vandag is n baie spesiale dag o Ons skop vandag amptelik af met n nuwe fase in die geskiedenis van die gereformeerde kerke
Wedergeboorte Johannes 2:23-3:8
Wedergeboorte Johannes 2:23-3:8 Inleiding Dink net jy kon jou lewe oorbegin met als wat jy nou weet. o Die meeste van ons het al een of ander tyd gewens jy kon oorbegin. Jy sal dan nie dieselfde foute
KINDERKERK LES: Vrugte van die Gees Geduld & Selfbeheersing
KINDERKERK LES: Vrugte van die Gees Geduld & Selfbeheersing Doel van les: Ons leer vanaand verder oor die Vrug van die Gees en ons gaan gesels oor Geduld en Self Beheersing - wat dit is en hoe om dit toe
Sondag, 20 April 2014 Skriflesing: Matteus 28:1-10 Tema: Opstanding Francois Lampreht
Sondag, 20 April 2014 Skriflesing: Matteus 28:1-10 Tema: Opstanding Francois Lampreht Dit was opstandings Sondag! Ons vier wat veronderstel is om die hoogtepunt te wees van ons Christenskap. Dat Jesus